દરેક ધુમ્રપાન કરનારાએ આ વાતને અનેકવાર સાંભળી હશે કે ધુમ્રપાન કરવાથી કેન્સર થાય છે, ધુમ્રપાન મોતને આમંત્રિત કરે છે. જોકે લોકો તેને અવગણી કાઢતા હોય છે. આજે અમે અહીં એક એવું ઉદાહરણ આપી રહ્યાં છીએ, જે એ વાતને જણાવે છેકે ધુમ્રપાન સ્વાસ્થ્ય માટે હાનિકારક છે. આ ઘટના યુએસએના કોલોરાડોની છે, જ્યાં અજાણી વ્યક્તિ ગંભીર અવસ્થામાં છે, તેને માથાના ભાગે ઇજા પહોંચી છે. એક વિચિત્ર અકસ્માતમાં આ વ્યક્તિ પોતાની કાર નીચે જ આવી ગયો હતો. આ જાણીને અનેકને પ્રશ્ન થશે કે તેમાં સ્મોકિંગ ક્યાંથી વચ્ચે આવ્યું?